**Ziua fără dată**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum trece ziua fără rost

prin acele de ceas stricate,

iar clipele, venind anost,

vorbesc întruna de păcate.

N-am înțeles deloc ce vor

din sfada lor amețitoare,

trecând nestăvilite-n zbor

ca umbre reci pe trotuare.

Le auzeam, fără să vreau,

șoptind necontenit haine

că n-aș dori deloc să stau

să ne iubim după cortine.

Și mă durea disputa lor,

rupând tăcerea absolută,

din franje false de amor

căzute-n umbra nevăzută.

Dar fără veste se-auzeau

bătăi cifrate dinspre ușă

iar acele de ceas săreau

de pe cadranul fără tușă.

Știam că ai venit din nou

din karma unui vis luată

să mă alinți cu un ecou

în seara zilei fără dată.